Arnold von Husen (noorem)

Arnold von Husen (17. märts/27. märts 1665 Tallinn Rootsi kuningriik – 25. märts/5. aprill 1734 Tallinn Tallinna kubermang Venemaa keisririik) oli Eestimaa vaimulik.

Ta õppis aastani 1682 Tallinna gümnaasiumis. Edasi õppis ta (immatrikuleeriti 10. oktoobril 1682) Rostocki ülikoolisBöthführ, Heinrich Julius, Die Livländer auf auswärtigen Universitäten in vergangenen Jahrhunderten. Erste Serie: Prag. Köln. Erfurt. Rostock. Heidelberg. Wittenberg. Marburg. Leyden. Erlangen., Riga 1884. Buchdruckerei von  W. F. Hacker, seite 113/114 ja (suvest 1683) Leipzigi ülikoolis, kus ta sai ka 27. jaanuaril 1687 magistriks. Ordineeriti oktoobris 1692 kirikuõpetajaks.

Ta oli aastatel 1690–1692 Koeru Maarja-Magdaleena koguduses pastori abiline, aastatel 1692–1694 oli ta samas koguduses adjunktõpetajaks. Aastatel 1694–1696 oli ta Viru-Nigula koguduse pastor, aastatel 1697–1710 oli ta tagasi (kutsuti 27. mail 1696, introdutseeriti mais 1697) Koerus, kuid nüüd juba pastorina. 

Aastatel 1710–1721 oli ta (kutsuti oktoobris 1710) Tallinna Niguliste koguduse õpetaja. Aastatel 1721–1733 oli ta (kutsuti 18. märtsil 1720, võttis kutse vastu 27. jaanuaril 1721) Tallinna Oleviste koguduse pastor ja Tallinna superintendent. Aastal 1733 jäi ta emerituuri.

Ta kirjutas pühendusluuletuse (trükitud 5. mail 1685 Leipzigis) Antonius Güldenstädtile (õpingukaaslasele; hilisemale Salasmuiža, Katlakalnsi ja Olaine ning Riia Jaani kiriku koguduse õpetajale). Ta kuulus koos Eberhard Gutsleffi, Johannes Schoppiuse, Joachim Salemanni ja Johann Zimmermanniga aastal 1705 moodustatud eestikeelse Uue Testamendi tõlkekomisjoni. Vaadetelt oli ta ortodoksne luterlane, ei soovinud ta kasutusele võtta aastal 1722 trükitud Eberhard Gutsleffi uut, pietistlikku lauluraamatutLiivi Aarma Põhja-Eesti vaimulike lühielulood 1525-1885 Tallinn 2007.

 Viited 

 Välislingid 

 Kirjandus 
Kõiv, Lea: Arnold von Husen, tema pärijad ja Vene tn 17. Keskaegsest kaupmehemajast muuseumiks. Tallinna Linnamuuseum 80, 2017, S. 51-57

Kategooria:Tallinna Niguliste koguduse vaimulikud
Kategooria:Viru-Nigula koguduse vaimulikud
Kategooria:Koeru Maarja-Magdaleena koguduse vaimulikud
Kategooria:Tallinna Oleviste koguduse vaimulikud
Kategooria:Tallinna superintendendid
Kategooria:Eestimaa vaimulikud
Kategooria:Gustav Adolfi Gümnaasiumi vilistlased
Kategooria:Sündinud 1665
Kategooria:Surnud 1734